ಬೆಂಗಳೂರು ಶೋರೂಂನಲ್ಲಿ ಸಿಮ್ ಹಾಕ್ತಿದ್ದಾಗ ರೆಡ್‍ಮಿ ನೋಟ್ 4 ಮೊಬೈಲ್ ಸ್ಫೋಟ!- ವಿಡಿಯೋ ನೋಡಿ

ಬೆಂಗಳೂರು: ರೆಡ್ ಮೀ ನೋಟ್ 4 ಫೋನ್ ಇದ್ದಕ್ಕಿದ್ದಂತೆಯೇ ಸ್ಫೋಟವಾದ ಘಟನೆ ಸಿಲಿಕಾನ್ ಸಿಟಿಯಲ್ಲಿ ನಡೆದಿದೆ.

ಚೀನಾ ಮೂಲದ ಕ್ಸಿಯೋಮಿ ಕಂಪನಿಯ ರೆಡ್ ಮಿ ನೋಟ್ 4 ಮೊಬೈಲ್ ಫೋನನ್ನು ಅರ್ಜುನ್ ಎಂಬವರು ಮೊಬೈಲ್ ಶೋರೂಂದರಿಂದ ಖರೀದಿಸಿದ್ದಾರೆ.  ಬಳಿಕ ಸ್ಥಳೀಯ ಮೊಬೈಲ್ ಶಾಪ್ ಒಂದರಲ್ಲಿ ಸಿಮ್ ಹಾಕುತ್ತಿದ್ದ ವೇಳೆ ರೆಡ್‍ಮಿ ನೋಟ್ 4 ಇದ್ದಕ್ಕಿದ್ದಂತೆಯೇ ಬ್ಲಾಸ್ಟ್ ಆಗಿದೆ.

ಘಟನೆಯಿಂದ ಯಾರಿಗೂ ಯಾವುದೇ ಗಾಯಗಳಾಗಿಲ್ಲ. ಕೂಡಲೇ ಅವರು ಕಂಪೆನಿಗೆ ದೂರು ನೀಡಿದ್ದು, ಬಳಿಕ ಕಂಪನಿ ಫೋನ್ ರಿಪ್ಲೇಸ್‍ಮೆಂಟ್ ಮಾಡಿಕೊಟ್ಟಿದೆ. ಕ್ಸಿಯೋಮಿ ಹೊಸ ಮೊಬೈಲ್ ನೀಡಿದ್ದಕ್ಕೆ ಗ್ರಾಹಕ ಅರ್ಜುನ್ ಧನ್ಯವಾದ ಹೇಳಿದ್ದಾರೆ.

ಸ್ಫೋಟ ಹೇಗಾಯ್ತು ಎನ್ನುವುದರ ಬಗ್ಗೆ ತನಿಖೆ ನಡೆಸಲಾಗುವುದು ಎಂದು ಕ್ಸಿಯೋಮಿ ತಿಳಿಸಿದೆ. ಜುಲೈ 17ಕ್ಕೆ ಈ ಘಟನೆ ನಡೆದಿದ್ದು, ಮೊಬೈಲ್ ಸ್ಫೋಟಗೊಳ್ಳುತ್ತಿರುವ ದೃಶ್ಯ ಸಿಸಿಟಿವಿ ಕ್ಯಾಮೆರಾದಲ್ಲಿ ಸೆರೆಯಾಗಿದೆ.